Aeol. — Kyme (Namurt Limani) — aft. 130 BC — EA 2.1983.1/20,3 — SEG 33.1041
Region: Asia Minor — Aeolis

--- [επιγραφαν εχοισαν ο δαμος αρχιππαν ταν δικαιογενεος] αρετας ενεκεν [και ευ]νοιας τας εις εαυτον. παρ[στα]σαι δ[ε αυ]τα επι τω αυτω βαματος και εικονα χαλκεαν τω δα[μω κ]ολοσσιαιαν στεφανοισαν αυταν στασαι δε και τω πατρος αυτας δικαιογενεος τω λακρατεος εικονα χαλκεαν επι τω αυτω βαματος επιγραφαν εχοισαν ο δαμος δικαιογενην λακρατεος. στεφανωσατω δε και ο αγωνοθετας αρχιππαν ταν δικαιογενεος χρυσεω στεφανω εν τοις πρωτοις διονυσιοισι τω αγωνι των παιδων αρετας ενεκεν και ευνοιας τας εις τον δαμον καλησθαι δε αυταν και εις προεδριαν ταν δε αναγγελιαν των προγεγραμμενων ποιησθω ο τε νυν εων αγωνοθετας και οι εκαστοτε εσσομενοι καθοτι και τοις αλλοις ευεργεταις επει δε κε τελευταση αρχιππα ο εσσομενος κατ τον καιρον πρυτανις στεφανωσατω αυταν χρυσεω στεφανω ποιημενος ταν αναγγελιαν καθοτι προγεγραπται δεδοσθαι δε αυτα και ταφαν οπποι και τοις αλλοις ευεργεταις ινα δε και ταν ταχισταν συντελεσθεοισιν οι τε ανδριαντες και το βαμα παρακαλεσσαι τον κασιγνατον αυτας ολυμπιον τον δικαιογενεος εισενεγκαι τα χρηματα αναποδοτα και κατασκευασσαι αυτον τα προγεγραμμενα καθοτι κεν αρχιππα προαιρηται εμμεναι δε το ψαφισμα τουτο επι σωτηρια τας τε πολιος και των πολιταν επι μητροφανου μηνος τερφειου. ψηφισμα περι θυσιων ταις φυλαις εδοξεν τη βουλη γνωμη στρατηγων και φυλαρχων και των συνεδρων επειδη αρχιππη η δικαιογενου κατακολουθουσα τη εαυτης καλοκαγαθια και η δια παντος εισφερεται προς την πατριδα ευνοια και φιλοδοξια ουθενα καιρον παραλειπει των προς φιλαγαθιαν και εκτενειαν ανηκοντων εφ οις και την κατα κοινον υπο του δημου και κατ ιδιαν υφ εκαστου των πολιτων απαντασθαι αυτη συνβαινει αποδοχην και ευχαριστιαν τετιμημενη επιφανεσι κα[ι] ενδοξοις τιμαις και αξιαις της τε των προγονων αρετης και καλοκαγαθιας και της ιδιας προς τον δημον εκτενειας δι ας και την πατριδα καλλιονα και επιφανεστεραν καθεστακεν επιγεγραφεια τε επι το συντετελεσμενον βουλευτηριον κατα τα προεψηφισμενα προειρηται και των προς φιλανθρωπιαν ανηκοντων επιδοσιν ποιησασθαι και δεδωκεν εις θυσιαν και ευωχιαν τη τε βουλη τη πανδημω στατηρας πεντηκοντα και εις τον παρασταθησομενον τη θυσια βουν αργυριου αττικου δραχμας εβδομηκοντα και οινου παλαιου προχους πεντηκοντ[α] και των φυλων εκαστη και τοις παροικοις το ισον πληθος και γλυκιειν εν τω συντετελεσμενω υφ εαυτης βουλευτηριω τους τε πολιτας και τους αλλους τους κατοικουντας εν τη πολει δεδοχθαι τω δημω επαινεσαι αρχιππην και εν τουτοις και αποδεδεχθαι μετα πασης ευνοιας την προαιρεσιν αυτης και την προς την πατριδα εκτενειαν και φιλαγαθιαν. εδοθη τερφ[ει]ου δωδεκατη επι απολλοδωρου του διο[--]νου. ψηφισμα περι θυσιων ταις φυλαις εις α εδωκεν αρχιππη και γλυκισμου εδοξε τα βολλα γνωμα στραταγων και φυλαρχων και των συνεδρων επειδη αρχιππα α δικαιογενεος κατακολουθεισα τα εαυτας καλοκαγαθια και α δια παντος εισφερεται προς ταν πατριν ευνοια και φιλοδοξια ουθενα καιρον παραλειπει των προς φιλαγαθιαν και εκτενειαν ανηκοντων εφ οις και ταν κατα κοινον υπο τω δαμω και κατ ιδιαν υπ εκαστω των πολιταν απαντασθαι αυτα συμβαινει αποδοχαν και ευχαριστιαν τετιμαμενα επιφανεεσσι και ενδοξοισι τιμαις και αξιαισι τας τε των προγονων αρετας και καλοκαγαθιας και τας ιδιας προς τον δαμον εκτενειας δι ας και ταν πατριν καλλιονα και επιφανεστεραν καθεστακε νυν τε κατεσκευασμεναν ταν εικονων ταν εψαφ[ισ]μεναν υπο τω δαμω αρχιππας τε στεφανωμενας υπο τω δαμω κολ[οσ]σιαια εικονι και τω πατρος αυτας δικαιογενεος και εστακοισαν προ τω βολλευτηριω τω ανατεθειμενω υπο αρχιππας προαιρηται και των προς φιλανθρωπιαν ανηκοντων επιδοσιν ποιησασθαι και δεδωκεν εις θυσιαν και ευωχιαν τα τε βολλα τα πανδαμω στατηρας πεντηκοντα και ταν φυλαν εκαστα στατηρας εξηκοντα και τοις μετοικοισι και απελευθεροισι στατηρας πεντηκοντα και εγλυκισεν τοις τε πο[λι]ταις και τοις αλλοις τοις κατοικηντας εν τα πολει δεδοχθαι τω δ[α]μω επαινεσαι αρχιππαν και εν τουτοισι και αποδεδεχθαι μετα παισ[ας] ευνοιας ταν προαιρεσιν αυτας και ταν προς ταν πατριν εκτενειαν και φ[ιλα]γαθιαν προεθηκαν οι στραταγοι παντες τερφειου επι καλλιππου. ψηφισμα περι θυσιας υπερ αρχιππης εδοξεν τη βουλη γνωμη στρατηγων και φυλαρχων και των συνεδρων επειδη αρχιππης της δικαιογενου εις επισφαλη και επικινδυνον ενπεσουσης ασθενειαν ηγωνιασεν ο δημος δια το εκτενως διακεισθαι προς αυτην υπαρχουσαν ευτακτον και σωφρονα και αξιαν της τε ιδιας και της των προγονων καλοκαγαθιας και πολλας και μεγαλας αποδειξεις πεποιησθαι της προς την πατριδα ευνοιας τε και φιλαγαθιας νυν δε συν τη των θεων προνοια εν βελτιονι υπαρχουσης διαθεσει ηδομενος μεγαλως ο δημος επι τη σωτηρια αυτης καλως εχον ηγειται και οικειον της ουσης αυτω προς αρχιππην ευνοιας επιτελεσαι τοις θεοις επι τουτοις τα πρεποντα χαριστηρια διο και επ αγαθη τυχη δεδοχθαι τω δημω τους στρατηγους θυσιαν επιτελεσαι τοις θεοις υπερ της αρχιππης σωτηριας και υγιειας διος επι αθηναιου του ξενωνος. ψηφισμα περι θυσιας υπερ αρχιππης εδοξεν τη βουλη γνωμη στρατηγων και φυλαρχων και των συνεδρων επειδη αρχιππης της δικαιογενου εις επισφαλη και επικινδυνον ενπεσουσης ασθενειαν ηγωνιασεν ο δημος δια το εκτενως δ[ι]ακεισθαι προς αυτην υπαρχουσαν ευτακτον και σωφρονα και αξιαν της τε ιδιας και της των προγονων καλοκαγαθιας και πολλας και μεγαλας αποδειξεις πεποιησθαι της προς την πατριδα ευνοιας τε κα[ι] [φ]ιλαγαθιας νυν δε συν τη των θεων προνοια εν βελτιονι υπαρχουσ[η]ς [δ]ιαθεσει ηδομενος μεγαλως ο δημος επι τη σωτηρια αυτης καλως εχον ηγειται και οικειον της ουσης αυτω προς αρχιππην ευνοιας [ε]πιτελεσαι τοις θεοις επι τουτοις τα πρεποντα χαριστηρια διο κα[ι] επ αγαθηι τυχηι δεδοχθαι τω δημω τους στρατηγους θυσιαν επιτελεσαι τοις θεοις υπερ της αρχιππης σωτηριας και υγιειας. προεθηκαν οι στρατηγοι παντες τερφειου πεμπτη απιοντος επι αθηναιου. --- λ-[----]ολλ[----------]οιγινου φρατρας α[--- ουσης διω]ξεως τοις πρ[ογεγραμμεν]οις κατα των αδικησοντων η καθεξο[μενων τι ε]κ των προγεγραμ[μενω]ν η εναντιωθεντων τοις δια του ψηφισμ[ατος δη]λουμενοις προνοηθητωσαν δε οι επισταται περι του υπαρχει[ν τον βωμον] μαρμαρινον προ του ναου εν τω αναθεματι συνχωρηθηναι δε [ως παρακα]λει αρχιππη υπο των πολιτων ενεκεν του ελικωνα τον εαυτης οι[κονομον] τον οντα πατρος απολλωνιου αντιοχεα απο δαφνης γενεσθαι πο[λιτην ημων] φροντισαι δε και περι εαυτης εις το των καθηκουσων αξιωθηναι τ[ιμων δο]θηναι δε εαυτη και αλειτουργησιαν καθοτι παρακαλει προφερομενη [την περι] αυτην περιστασιν ο δε δημος συνιδων το τε πληθος των δαπα[νημα]των και την εξ αρχιππης δια παντος ευεργεσιαν την τε αρετην αυ[της τε] και την μεγαλομερειαν αποδεχεται εντροπης μεν και αποδοχ[ης δι]α τε την σωφροσυνην και το γενος αξιων επαινου δε δια την εις [την] πατριδα φιλοδοξιαν τα μεγιστα και ειληφως παρ αυτης φιλανθρω[πα] και των ενδοξοτατων ηξιωκως τε και σπευδων τυχειν αυτην τιμ[ων] προαιρουμενος τε την καταξιαν της αρετης αυτη αποδουναι ευνοι[αν] οιεται δειν τιμησαι αυτην και εικονι χρυση αγαθηι τυχηι και επι σωτ[ηρι]α δεδοχθαι τω δημω αρχιππην μεν την δικαιογενου επηνησθαι επι τε τη σ[ω]φροσυνη τη υπαρχουση περι αυτην και ευταξια και τη προς την πατριδα αιρεσει και επι τω ακολουθα πρασσουσαν τη δια προγονων υπαρχουση αυτη καλοκαγαθια επιδεδωκεναι αυτην και εις τα προδεδηλωμενα κατατιθεμενην την εαυτης φιλοτιμιαν εις τα καλλιστα και προς επιφανειαν και μνημην αθανατον ανηκοντα δι α συμβαινει και τους ιδιους αυτης τιμασθαι αξιως ης εσχηκεν αρχιππη προς αυτους εκτενειας και φιλοστοργιας επικοσμεισθαι δε και επιφανεστεραν γινεσθαι και την πολιν ινα δε και τοις επιγινομενοις ο της αρετης ζηλος μη ασημος υπαρχη γινωσκωσιν δε την του δημου εις τους καλους και αγαθους ευχαριστιαν στεφανωσαι αυτην στεφανω χρυσω και εικονι χρυση αρετης ενεκεν και ευνοιας ης εχουσα διατελει εις την πατριδα στησαι δε την εικονα την χρυσην επι στυλιδος μαρμαρινης εν τω περιβολω του βουλευτηριου ω ανατεθεικεν αρχιππη επιγραφην εχουσαν ο δημος αρχιππην την δικαιογενου αρετης ενεκεν και ευνοιας της εις εαυτον ο δε αγωνοθετης των διονυσιων ποιησασθω εν τω πρωτω αγωνι των παιδων του τε στεφανου και της εικονος την αναγγελιαν εις δε το λοιπον αει υπο του εσομενου αγωνοθετου στεφανουσθαι τε αρχιππην τω χρυσω στεφανω και καλεισθαι αυτην εις προεδριαν εν πασιν τοις αγωσιν οις η πολις συντελει ομοιως δε και οι αγωνοθεται των μεγαλων σωτηριων και ρωμαιων την τε εισκηρυξιν και την στεφανωσιν ποιεισθωσ[αν] επαν επιτελωσιν τας θυσιας εν τω θεατρω τη τρεισκαιδεκατηι ινα δε συντελεσθωσιν η τε εικων η χρυση και η στυλις παρακαλεσαι αρχιππην την δικαιογενου αναδεξασθαι και ταυτην την δαπανην καθοτι και εν τουτοι[ς] φιλαγαθουσα συνεπιδεδωκεν τα δε κατα την επαγγελιαν του αναθεματος και τα κατα τας συνχωρησεις αυτη και τα λοιπα τα προγεγραμμενα πα[ν]τα επιτελεισθαι γινομενης της περι εκαστων οικονομιας και διοικησεως κ[α]θοτι εν τω ψηφισματι προδιασεσαφηται δεδοσθαι δε υπο του δημου αρχιππη και την αλειτουργησιαν και επαν δε τελευτηση αρχιππη στεφανωσατωσαν αυτην επι της εκφορας οι κατα τον καιρον οντες στρατηγοι στεφανω χρυσω αναγορευοντες οτι ο δημος στεφανοι αρχιππην την δικαιογενου στεφανω χρυσω αρετης ενεκεν και ευνοιας της εις εαυτον το δε εις τον στεφανον ανηλωμα δοτωσαν οι στρατηγοι παρα της πολεως δεδοσθαι δε αρχιππη και ταφην ου και οι λοιποι οι της πολεως εισιν ευεργεται τεθαμμενοι συνεξενεγκατω δε αρχιππην και ο γυμνασιαρχος μετα των εφηβων τους δε χιλ[ι]ους στατηρας του χαλκου διαγραψαι αρχιππην εν τω μηνι τω τερφειω μετα πρυτανιν αθηναιον τοις εσομενοις επι της αποδοσεως των δανειων ανδρασιν τους δε διαγραψαμενους καταχρησθαι και τουτοις τοις διαφοροις μετα των λοιπων των πιπτοντων προς αυτους χρηματων τον δε ταμιαν τον επι της διοικησεως τον εσομενον αν εκαστον ενιαυτον επαν αποδοθωσιν υπο αρχιππης οι χιλιοι στατηρες διαγραφειν επαναγκες εν τε τω μηνι τω θαξιω τοις στρατηγοις χαλκου στατηρας δεκα και τη βουλη πανδημω χαλκου στατηρας τεσσαρακοντα και εν τω μηνι δε τω τερφειω διαγραφειν τοις αυτοις το ισον πληθος του διαφορου τους δε διαγραψαμενους τα διαφορα επιτελειν τας θυσιας εν τω βουλευτηριω επι του κατεσκευασμενου βωμου εν εκατερω μηνι τη δωδεκατηι και πεμπειν απο της θυσιας αρχιππη γερας εως του ζην αυτην τους δε ανδρας τους αποδεικνυμενους επι της αποδοσεως των πολιτικων δανειων αν εκαστον ενιαυτον τουτου πλειον διαγραφειν τοις διαφοροις τω ταμια τω επι της διοικησεως εις τα κατα την διοικησιν της πολεως εαν δε μη αποδεικνυωνται μηκετι οι ανδρες οι χειρισται οι γινομενοι κατ ενιαυτον εκαστα επιτελειτωσαν καθοτι και τοις ανδρασιν επιτετακται δια τουτου του ψηφισματος η ος αν κατα τον καιρον εχ[η] την εξουσιαν και επαν δε διδωται το ταλαντον υπο του αρχιππης κληρονομου εξ ου διατετακται τοκιζομενου τον τε καταγορασμον των σωματων γενεσθαι και τα κατα την επισκευην του βουλευτηριου επιτελεισθαι ο δημος δια των εσομενων κατα τον καιρον στρατηγων και συνεδρων γραψας ψηφισμα κυρωσατω περι τε της των διαφορων ληψεως και του εκτοκισμου αυτων και περι επιστατου του εσομενου κατ ενιαυτον επι τε της επισκευης του βουλευτηριου και του καταγορασμου των σωματων και της τροφης αυτων και αμφιεσμου και οψωνιου και ινα εαν τι των καταγορασθησομενων σωματων παθ[η ο] κατα τον καιρον εσομενος επιστατης αγοραση αλλο σωμα ω[σ]τε μη ελασσονα υπαρχειν δια παντος των τεσσαρων επικληρωσατω δε και ο εσομενος εμμηνο[ς] στρατηγος ελικωνα τον απολλωνιου επι τε φυ[λη]ν και φρατραν και καθ α ανα[δι]δοτω γραφην τω γραμματει των νομοφυλακων και εις το αντιγραφιον και μ[ε]τεχετω παντων ων και οι αλλοι πολιται μηδενι δε εξεστω ξυλα καειν μη[τε] εν τω ναω μητε εν τω προναω μηδε εν ταις στοαις ταις ανατιθεμεναις υπο αρχιππης μηδε πινακας μηδε αλλο αναθεμα μηθεν εστω εκ των δοκων κριμνα[σαι] ει δε μη κωλυετωσαν τον τουτων τι ποιουντα ο[ι ι]ερονομοι και οι αγορανομοι [ω] αν δυνωνται τροπω και ζημιουτωσαν εως στα[τ]ηρων πεντε οντες ανυποδικ[οι] και πραξατωσαν την ζημιαν ω αν δυνωνται [τρ]οπω και τα διαφορα ταυτα υπαρχειν εις την επισκευην του ιερου εαν δε μη δυνωνται πραξαι αναγραψατωσαν και μηθεν ησσον ο βουλομενος τον τουτων τ[ι] ποιουντα κωλυετω αζημιο[ς] εαν δε τις των εν τω ψη[φι]σματι τουτω κατακεχωρισμενων τι μη ποιηση η βλαψη την πολιν η αδικηση ωτινιουν τροπω ειναι κατα του εναντιον τι ποιησαντος ε[ν]δειξιν κατα τα περι των κατεχοντων τι η αδικουντων τον δημον εγγραφα τα δε κατα το αναθεμα και την του ταλαντου επαγγελιαν και τα λοιπα τα δια του ψηφ[ισ]ματος δηλουμενα επιτελεισθαι κυριων γενομενων αρχιππη και ο δημος δια τ[ου] ψηφισματος προειρηται ειναι δε το ψηφισμα τουτο επι σωτη[ρι]α της τε π[ολ]εως και των πολιτων προεθηκαν οι στρατηγοι παντες επι αθ[ην]αιου μην[ος] τερφειου πεμ[πτη]ι απιοντος. εδοξεν τη βουλη γνωμη στρατηγων και φ[υλαρ]χων και των συνεδρων επειδη αρχιππη η δικ[αι]ογενου προαιρειται της οροφης του βουλευτηριου την τε υπωρυφιαν μετακατασκευασαι και την κεραμωσιν μεταθειναι α και προς την ασφαλειαν και προς την ευχρηστιαν ευθετωτερα νενομικεν υπαρχειν περι τουτων τε και τω πληθει των πολιτων εμπεφανικεναι δια των προεστωτων και συγκρισεις αρχιτεκτονων γεγοναν μεθ υποδειγματων της ζητησεως επιτελουμενης μειζονος τε δαπανης υπαρχουσης αναδεδεκται και ταυτην του της πατριδος συμφεροντος στοχαζομενη επιτελειν τε τα κατα την κατασκευην ετοιμως εχουσα συγχωρηθηναι παρακαλει εαυτηι εις το παραδοθηνοι τον τοπον δεδοχθαι τω δημω αρχιππην μεν επηνησθαι επι τε τη καλοκαγαθια και η δια παντος εισφερεται σπουδη εις τα της πατριδος συμφεροντα της των προγονων δοξης αξια πρασσουσα και στοιχουσα τη κατα την αρετην μεγαλομερεια δσθηναι δε αυτη προς την προδεδηλωμενην επισκευην τον τοπον ενεκεν του εχειν αυτην εξουσιαν εκαστα επιτελειν κατα την ιδιαν πιστιν και προαιρεσιν εστω δε εξουσια αυτηι και περι των αγομενων λιθων και ξυλων και των λοιπων των προς την χρειαν τιθεναι εις τους δημοσιους τοπους υπο μηθενος κωλυομενην συγκεχωρησθαι δε αρχιππηι και εαν τινα προαιρηται των γεγονοτων αυτη ψηφισματων εγχαραξαι εις τα μαρμαρινα του βουλευτηριου ειναι δε το ψηφισμα τουτο κυριον επι τω της πολεως συμφεροντι εδοθη επι σωπατρου μηνος μαιμακτηρος. εδοξεν τη βουλη γνωμη στρατηγων και φυλαρχων και των συνεδρων επειδη αρχιππη η δικαιογενου επηγγειλατο τω δημω δωσειν απο των αγρων των υπαρχοντων αυτη εγ χωρω αχαιω τον τε καλουμενον χημιωνος και σκυθεινου και τον καλουμενον αριστοδημου ων και την κυριειαν παρεχωρει τω δημω μετα την εαυτης μεταλλαγην ενεκεν του κατασκευασθηναι αναθεματα εν τη αγοραι ναον τ[ε] ομονοιας και βωμον και στοας και εργαστηρια στοιχουσα δε τη υπαρχουση περι εαυτην φιλοδοξια βουλεται επιτελεισθαι τα αναθεματα και παραδιδοι τω δημω απο των αγρων των επηγγελμενων τον καλουμενον χημιωνος και σκυθινου ωστε πραθεντος αυτου επιτελεισθαι τα πρωτα των εργων των κατα τα αναθεματα δεδοχθαι αρχιππην μεν την δικαιογενου επηνησθαι επι τη κατα τον βιον σωφροσυνη και επι τη σπουδη τη υπερ της πατριδος κυρωθεντος δε του ψηφισματος τουτου αποδειξατω ο δημος ανδρας δυο κατα μηδεν επικωλυομενους ους αν και αρχιππη συνκρεινη οι δε αποδειχθεντες τα τε λοιπα επιτελεσουσιν τα περι των αναθηματων κατα το προκεκυρωμενον ψηφισμα πωλησουσιν δε και τον αγρον τον χημιωνος και σκυθινου πλην των σπερματων και της σταφυλικης προσοδου των καθ ετος εφ ω ο αγορασας δωσει το τριτον μερος της τιμης εν ημεραις εξηκοντα την δε λοιπην τιμην αποδωσει εν ετεσιν τεσσαρσιν αποδιδους κατ ενιαυτον το προς μερος και του καταβαλλομενου τοκον δεκατον του χρονου του της πρασεως εσονται δε οι αυτοι ανδρες και επισταται επι της των αναθηματων κατασκευης εως της συντελειας αυτων και επι της πρασεως δε του υπολειπομενου αγρου επαν μεταλλαξη αρχιππη και τα λοιπα διοικησουσιν απαντα ουτοι τε και οι λοιποι παντες ο[ις] τ[ε] προστετακται περι της των αναθηματων συντελειας κατα το προκεκυρωμενον περι τουτων ψηφισμα προεθηκαν οι στρατηγοι επι σωπατρου απεδειχθησαν ζωιλος ο φυσει ερμαγορου του ζωιλου φρατρας αρισταρχιδος π[επ]αιδοποημενος δε υπο αλεξανδρου του ζωιλου [φρατρα]ς αρισταρχιδος ελικων απολλωνιου.